Висенте Алейсандре
Вали

Превод от испански: Румен Стоянов, —

chitanka.info

В тоя следобед, вали, вали чист

твоя образ. Денят в моя спомен се отваря. Влизаш.

Не чувам. Паметта ми дава само твоя образ.

Само твоята целувка или дъжд пада в моя спомен.

Вали гласът ти, вали тъжната целувка,

дълбоката целувка,

мократа от дъжд целувка. Устната е влажна.

От спомен влажна, целувката ти плаче

откъм нежни сиви небосводи.

Твоята любов вали и мокри паметта ми,

и сипе се, и пада. Целувката

в дълбоко пада. И сив дъждът вали все още.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.